**ПРОЕКТ!**



О Б Щ И Н А Р И Л А

ОБЩИНСКА АДМИНИСТРАЦИЯ - гр. РИЛА

**ЧАСТ ПЪРВА**

**ПЛАН**

**ЗА ЗАЩИТА ПРИ НАВОДНЕНИЯ**

**гр. Рила**

**2019 год.**

**1. Цел на плана.**

* + Осигуряване на ефективно и ефикасно управление на риска от наводнения чрез партньорство и по-добра координация. Укрепване на връзките и взаимодействието между институциите, ведомствата, организациите и други участващи в защитата при наводнения на територията на община Рила.
	+ Свеждане до минимум неблагоприятното въздействие на опасностите върху човешкия живот, социалната и икономическата структура на общности, инфраструктура, собственост и природната среда. Ангажираност на компетентните местни власти, териториалната администрация и териториалните звена на централната администрация на изпълнителната власт, службите за спешно реагиране, доставчиците на основни стоки/услуги, юридически лица, включително юридически лица с нестопанска цел, и други, имащи отношение към намаляването на риска от свлачища на територията на община Рила.
	+ Създаване на оптимална организация за координиране на действията при организиране и провеждане на неотложни аварийно-възстановителни работи за намаляване до минимум на загубите при проява и/или активизиране на наводнения. Организиране и провеждане на мероприятия за извеждане на живеещите от наводнения район, оказване на медицинска помощ, осигуряване с вода, храни и по-бързо възстановяване условията за живот в района на наводнения.
	+ Определяне на задълженията на отговорните лица и институциите при изпълнението на задачите им за ликвидиране на последствията от наводненията и при възстановяване на нормалния ритъм на живот.

**2. Обхват на плана.**

Планът за защита при наводнения обхваща планиране на действията и задачите, които е необходимо да бъдат изпълнени от Общинския щаб за изпълнение на Общинския план за защита при бедствия и частите на ЕСС с цел ефективно реагиране и се отнася за територията на община Рила.

**3. Описание на ситуацията.**

 За община Рила са характерни наводнения от I – ва група, предизвикани от падането на обилни дъждове и най-вече при интензивно топене на снеговете.

 На територията на община Рила има изградени следните хидротехнически съоръжения (ХТС):

* Язовири "Калин", "Малък Калин" и "Карагьол", които са в системата на НЕК ЕАД. Технически се поддържат от Предприятие “Язовири и каскади” район Благоевград;
* Три броя изравнители ХТС, собственост на БАД “ГРАНИТОИД” АД - Каскада “Рила”;
* Два брой изравнители ХТС, собственост на “Напоителни системи” ЕАД, клон Дупница;
* Горно и Долно Рибни езера и Смрадливо езеро – Публична държавна собственост. Изградените хидротехнически съоръжения са собственост на БАД “ГРАНИТОИД” АД гр. София. Нямат техническа поддръжка;
* Централна река на територията на общината е р. Рилска. Най голям приток на р. Рилска е р. Илийна. Тя извира от Средна Рила – циркуса на Рибните езера преминава през общините Рила и Кочериново и водите и се оттичат във водосборния басейн на р. Струма.
* **Язовир ”Калин”** е съоръжение ІІІ клас съгласно Приложение №1 от Бюлетин за строителство и архитектура № 12-1980. Той се намира на 25 км. Североизточно от гр. Рила .

 Язовирът е изграден чрез увеличаване на обема на ледниково езеро. Въведен е в експлоатация през 1948 г. Пълни се от собствен водосбор.

 - Завирен обем 1,02 мил. куб. м.

 - Площ на водосборната област – 1,62 квадратни км.

 - Площ на водното огледало при НВВН – 350 дка.

- Язовирната стена е бетоново гравитачна. Максималната височина на язовирната стена над основната фуга 15,00 метра.

- **Височина на преливане** **14,20 м.**

- Дължина на короната 396,00 метра.

- Широчина на короната 2,30 метра.

 - Кота корона 2 394,50 м.

 - Кота на най-високо водно ниво 2 394,00 метра

**Облекчителни съоръжения:**

 - Преливник челен разположен в десния край на стената върху два блока. Максимално водно количество преминаващо през преливника 1,2 куб. м/сек. Преливна височина 0,20 метра.

 - Основен изпускател – стоманена тръба с диаметър 400 мм максимално водно количество преминаващо през основния изпускател 1,2 куб. м/сек.

 - Водовземно съоръжение – вертикална шахта ф 600 с дължина 67 м., чрез която се подава вода посредством напорен тръбопровод за ВЕЦ ”Калин” с максимален възможен дебит 0,650 куб. м/сек.

 Времето за изтакане на пълен язовир до кота дъно ИО е седем денонощия. Времето за изтакане е определено без да има никакъв приток.

* **Язовир “Малък Калин”** завирен обем 0,25 мил. куб. м. Язовирната стена е бетонова гравитачна.

 - Максимална височина над основната фуга 4,80 м.

 - Дължина на короната 55 м. Широчина на короната 0,66 м.

 - Водосборна площ 0,55 кв. км.

- Кота корона 2 451,64 м. Кота на най-високо водно ниво 2 451,49 м.

**Облекчителни съоръжения:**

 - Преливник – тип челен разположен в/у два блока от стената. Максимално водно количество, преминаващо през преливника 3,2 куб. м/сек. Преливна височина 0,35 м. Дължина на преливния ръб 7,05 м.

 - Основен изпускател – стоманена тръба ф 600 мм. Максимално водно количество, преминаващо през основния изпускател 0,115 куб. м/сек.

 - Водовземно съоръжение – тунел Язовир ”Малък Калин” – Язовир “Калин” е изграден да прехвърля водите от язовир “Малък Калин” в язовир “Калин”. Същият е безнапорен с дължина 579 м., правоъгълно напречно сечение 1,80/1,60 м., изцяло е с бетонова облицовка.

* **Язовир “Карагъол**” е съоръжение ІІ клас съгласно приложение № 1 на Бюлетин за строителство и архитектура № 12-1980 г. Той се намира на 15 км. югоизточно от гр. Дупница.

- Завирен обем 2,25 мил. куб. м. Язовирната стена е каменозидана.

 - Максимална височина на язовирната стена над основната фуга 19,50м.

 - Дължина на короната 186 м.

 - Широчина на короната 2,50 м.

 - Площ на водосборната област 0,46 кв. км. Залята площ 90 дек.

- Кота на най-високо водно ниво 2 365,10 м. Кота мъртъв обем 2 320,10м.

**Облекчителни съоръжения:**

- Преливник – траншеен, разположен в левия скат. Максимално водно количество преминаващо през преливника 4,3 куб. м/сек. Преливна височина 0,30 м. Дължина на преливния ръб 8,00 м.

 - Основен изпускател – стоманена тръба ф 630 мм. Максимално водно количество преминаващо през основния изпускател 1,4 куб. м/сек.

 - Водовземно съоръжение – тунел Язовир ”Карагъол”- Язовир ”Малък Калин”, чрез които се подава вода за Язовир “Калин”.

* **Изравнителен басейн на ВЕЦ ”Рила”** с обем 44 000 куб. м. се намира на 8 км. от гр. Рила в района на площадката на ВЕЦ ”Пастра”.

 - кота преливник – 689,50 м.

* кота горно водно ниво – 689 м.
* кота долно водно ниво – 683,20 м.
* завирен обем – 44 000 куб. м.
* залята площ – 7 700 кв. м.
* височина на преливане – 5,80 м.

 Водата от изравнителния басейн се използва от ВЕЦ ”Рила” посредством слабонапорен закрит канал с диаметър 2,2 м. Дължина на канала 6 100 м. Пропускателна способност 8 куб. м/сек. Напорен тръбопровод от стоманени тръби с диаметър в горния край ф 1550 мм. и ф 1500 мм. в долния край. Дължина на тръбите на НТ 301 м., количество вода 450 куб. м.

* **Изравнителен басейн на ВЕЦ ”Пастра”** се намира в района на площадката на ВЕЦ ”Каменица”.
* кота преливник – 843,80 м.
* кота горно водно ниво – 843,45 м.
* кота долно водно ниво – 834 м.
* завирен обем – 40 000 куб. м.
* залята площ – 5 700 кв. м.
* височина на преливане – 7,20 м.

Слабонапорен канал изграден от стоманобетонни тръби.

* диаметър на тръбите – ф 2200 мм.
* Обща дължина – 1023 м.
* Максимално водно количество вода, протичащо през него 10 куб. м/сек.

Напорен тръбопровод – изграден от стоманени безшевни манесманови тръби.

* дължина на тръбите – 285 м.
* количество вода в НТ – 350 куб. м.
* диаметър на тръбите в началото ф 1500 мм., диаметър на тръбите в краяна НТ ф 1300 мм.

* **Изравнителен басейн на ВЕЦ ”Каменица”** се намира в района на площадката на ВЕЦ ”Калин” и има обем 39 000 куб. м.
* кота преливник – 1572 м.
* кота горно водно ниво – 1571,90 м.
* кота долно водно ниво – 1560 м.
* завирен обем –39 000 куб. м.
* залята площ – 3 200 кв. м.
* височина на преливане – 12 м.

ВЕЦ ”Каменица” използва наличните притоци на вода от деривационните канали “Ахматица” и “Елешница”.

 Напорния тръбопровод е изграден от стоманени безшевни манесманови тръби. ф 450 мм. Дължина на тръбите 2 480 м. Количество вода в НТ 730 куб. м. АДК се задейства дистанционно с импулс подаден от ВЕЦ ”Каменица”.

* **Изравнител “Рила”**

Съоръжението представлява открит изравнителен басейн с неправилна продълговата форма. Най-голямата му дължина е около 170 м., а най-голямата ширина е около 75 м. Застроената площ възлиза на около 10 000 кв. м. От север, запад и юг изравнителя е ограден с масивна бетонова стена с височина на преливника 7,20 м. до короната 8,40 м., а от изток с бетонова облицовка с откос 1:1. Дъното на изравнителя е изпълнено с бетонова облицовка. В югозападния ъгъл на стената са изградени две водовземни съоръжения на запад за главен Рилски канал, а на юг за Кочериново. Общия обем на изравнителя възлиза на 63 000 куб. м.

* **Горен изравнител “Св. Георги”**

Съоръжението представлява два открити необлицовани изравнителни басейна с неправилна форма свързани по между си ,като приблизителните му размери са 140/50 и 100/25.Застроената му площ е около 16 000 кв. м. Изравнителят е земен вкопан, като от южната страна има земна дига, чиято корона варира от 2 до 5 м. В югоизточния ъгъл се намира изходното съоръжение на ПС ”Рила”.

От него и от запад са разположени водовзмни съоръжения на два напоителни канала - помпен “Рила 1” и канал “Св. Георги”. Общия обем на изравнителя е около 12 000 куб. м.

**Облекчителни съоръжения:**

 - Преливник-разположен е в северозападния край на изравнителя и е от тръбен тип. Изграден е от МНТ ф 700 мм. с дължина 18 м. Служи за отвеждане на излишните води чрез канал “Помпен Рила 1”в деретата.

* Изпускатели - за изпускане на водата от изравнителя се ползват двете

водовземни съоръжения за “Помпен канал Рила 1” и на канал “Св. Георги”, които са разположени на коти под дъното на изравнителя.

* **Горно Рибно езеро, Долно Рибно езеро и Смрадливото езеро.**

Това са високопланински езера, на които през 1963 г. са изградени язовирни стени направени от каменна зидария на бетонов разтвор.

**Смрадливото езеро** е най – голямото високопланинско езеро на Балканския полуостров с обща площ 224 дка. дължина 900 м., ширина 260 м., дълбочина 24 м. надморска височина 2 293 м. и обем 1 720 000 куб. м.

 **Горно Рибно езеро** заема площ от 176 дка. и обем 771 000 куб. м., средна дълбочина 4,4м.

 **Долно Рибно езеро** е 131,5 дка., а средната му дълбочина е 2,8 м.

* **Река Рилска**

 Река Рилска е с обща дължина 51 км., с водосборна площ 359 кв. км., и извира от Средна Рила – циркуса на Рибни езера, преминава през територията на община Рила в посока изток – запад. Значителни нейни притоци са и реките: Маринковица, Друшлявица, Джерманска, Гьоленска, Елешница, Каменица, Голяма и Малка Ломница и Сухоезерски поток и Дяволски води. Най – голям приток и е река Илийна с дължина 16 км., която събира водите на река Мермерица, река Радовица и Краварско дере.

**3.1. Сценарии на вероятни събития и потенциалните последствия.**

* Наводнения могат да възникнат при обилни валежи и снеготопене.

Наводненията могат да бъдат:

* природни, които са причинени предимно при топене на ледове и снегове, при валежи или при образуване на запори или замръзване;
* техногенни, които са причинени от други влияния - при повреда на хидротехническо съоръжение, което може да доведе до авария, или при предотвратяване на критични ситуации в хидротехническо съоръжение.

* Източници на рискове и възможни причини за възникване на наводнения са, както следва:
* преминаване на висока вълна с обезпеченост, по-ниска от проектната;
* сеизмични въздействия;
* терористичен акт;
* увеличена филтрация или теч на вода, необичайни премествания, деформации, пукнатини, свличане на скатове и други;
* тежка авария в друго съоръжение;
* терористичен акт с преднамерено нарушаване на стена на ХТС или замърсяване на водата в тях;
* извършване на взривни работи в районите на ХТС;
* саботаж и кражба на съоръжения важни за безаварийна работа /спирателни кранове, саваци и защитни решетки/;
* запушване и преграждане на преливниците, водоотвеждащите и преливните канали на ХТС;
* невъзможност за извършване на манипулации със затворените органи на облекчителните съоръжения на язовирите и изравнителите;
* необичайни природни явления урагани, проливни дъждове и обилни снеговалежи, бързо топене на снеговете и други природни бедствия;
* падане на лавина във високопланинските езера или при свлачища и срутища в района на езерата;
* спукване или скъсване на напорен тръбопровод;
* сеизмични въздействия. Община Рила попада в Струмската сеизмична зона с интензитет 7-9 степен по скалата на Медведев-Шпонхойер-Карник;
* поради големия водосборен район е възможна аварийна обстановка с преминаване на висока вълна и преливане на вода през короната на ХТС. Язовирите “Калин”, ”Малък Калин”,”Карагъол” и “Рибни езера”, когато имат малък свободен обем високата вълна може да създаде аварийна обстановка за поречието под язовините стени;
* слягане, разместване и начупване на язовирните стени на части и преобръщането им;
* преливане на вода през короната предизвикващо опъни и напрежения във водния откос.

 Язовир "Калин", собственост на НЕК е потенциално опасен. Застрашени при внезапно скъсване на язовирната стена са: ВЕЦ “Калин”, ВЕЦ “Каменица”, с. Пастра, ВЕЦ ”Пастра”, гр. Рила и някои части на с. Стоб, с. Пороминово и кв. Бараково. Застрашен от прекъсване е главен път от републиканската пътна мрежа - Е 79 и жп-линия София-Кулата. Застрашено е питейното водохващане за град Рила от Язовир "Калин".

 При авария на язовир “Малък Калин” са застрашени с. Пастра и гр. Рила.

 При авария на язовир “Карагъол” са застрашени с. Бистрица и гр. Дупница.

 Изравнителните басейни на ВЕЦ “ Група Рила” са потенциално опасни при разрушаване на стената на изравнител, пробив на бетонов тунел или при скъсване на напорен тръбопровод.

 Изравнител “Рила” стопанисван от Напоителни системи ЕАД клон Дупница е потенциално опасен при скъсване на масивна бетонова стена, ако изравнителя е пълен в р. Рилска ще се излеят около 63 000 куб. м., вода в т.ч. около 7-8 хил. куб. м., тлакове. Застрашени са ниско разположените части на гр. Рила и селата Стоб, Пороминово и кв. Бараково.

В края на 2016 г., с решение на Министерски съвет беше приет План за управление на риска от наводнения (ПУРН) за Западнобеломорски район. ПУРН се отнася до всички аспекти от управлението на риска от наводнения, фокусирайки се върху предотвратяването, защитата и подготвеността и вземайки предвид характеристиките на съответния речен басейн.

Основните елементи на плана са:

* заключенията на Предварителната оценка на риска от наводнения; определените Райони със значителен потенциален риск от наводнения (РЗПРН);
* картите на районите под заплаха от наводнения и картите на районите с риск от наводнения; описание на целите за управление на риска от наводнения и определяне на структурни и неструктурни мерки за постигането на тези цели в рамките на всеки район и техния приоритет.

 Първият етап от Плана за управление на риска от наводнения е Предварителната оценка на риска от наводнения (ПОРН). Основната цел на ПОРН е да осигури оценка на евентуалните рискове от бъдещи наводнения, на базата на налична или лесно достъпна информация, като същата завършва с определянето на Районите със значителен потенциален риск от наводнения, съгласно чл.5 от Директива 2007/60/ЕО и чл.146г от ЗВ.

 Унифицирани критерии за класифициране на риска за определяне на РЗПРН, съгласно ПУРН на ЗБР 2016-2021г.

 Т**аблица:** Унифицирани критерии за класифициране на риска за определяне на РЗПРН от II – ра част от Методиката по чл. 187, ал.2, т.6 от Закона за водите, одобрена от Министъра на околната среда и водите.

**Таблица: Унифицирани критерии за класифициране на риска за определяне на РЗПРН, отнасящи се за област Кюстендил**

|  |  |  |  |  |  |
| --- | --- | --- | --- | --- | --- |
| **№** | **Критерии по категории** | **Мерна****единица** | **Нисък** | **Среден** | **Висок** |
| **Човешко здраве** |   |   |   |   |
| 1 | Засегнати (пострадали) жители | Брой | 300 | 1 500 | 3 000 |
|
| 2 | Засегнати елементи от критичната инфраструктура или засегнати сгради с обществено значение (болници, училища; и др.) | Брой | 1 | 3 | 6 |
|
|
| 3 | Кладенци и помпени станции за обществено питейно водоснабдяване | Брой | 4 | 18 | 38 |
|
| **Стопанска дейност** |  |  |  |  |
| 4 | Магистрали, І и ІІ клас, жп, мостове, летища, преносни мрежи и друга линейна инфраструктура | Брой | 1 | 5 | 10 |
|
|
| 5 | Магистрали, І и ІІ клас, жп, мостове, летища, преносни мрежи и друга линейна инфраструктура | м | 1 000 | 5 000 | 10 000 |
|
|
| 6 | Засегнати селскостопански площи | дка | 6 000 | 30 000 | 65 000 |
| 7 | Обобщена икономическа стойност на щети (за минали наводнения) | лв. | 700 000 | 3 000 000 | 7 000 000 |
|
| **Околна среда**  |  |  |  |  |
| 8 | Канализации на населени места - заустване на общински канализации или ГПСОВ | брой | 1 | 2 | 5 |
| 9 | Засегнати защитени територии: питейни води, зони по ЗЗТ, Натура 2000 | брой | 1 | 2 | 5 |
|
| 10 | IPPC и SEVESO предприятия и др. (PRTR) от ИАОС, МОСВ, БД ивици | брой | 0 | 0 | 1 |
|
| **Културно наследство** |  |  |  |  |
| 11 | Културно исторически паметници от ЮНЕСКО и национално значение | брой | 0 | 0 | 1 |
|

**3.2. Определяне на риска по показатели.**

Извършва се оценка на местоположенията със значими наводнения, включени в ПОРН, за всеки от показателите, за които има данни в ПОРН, като се определя степен на риск „нисък”, „среден” или „висок” съгласно приетите прагови стойности за показателите. В случаите, когато в едно местоположение има няколко значими наводнения, за целите на оценката на риска се използват данните с най-високите отчетени стойности за всеки показател от всички събития, за които има данни.

След определяне на степента на риска по всеки показател, за който са налични данни в ПОРН, се определя степен на риска за съответната категория: Човешко здраве, Икономическа активност, Околна среда и Културно наследство. Степента на риск за всяка от категориите съответства на най-високия риск, определен за показателите на съответната категория.

**3.3. Оценка и степенуване на риска по местоположение.**

Рискът за местоположение се определя като комбинация от определения риск по категории при спазване на следните принципи:

* Ако бъде определен висок риск за всеки район за басейново управление за която и да е от категориите, местоположението остава във висок риск.
* При среден риск по три от категориите местоположението е във висок риск.
* При среден риск по две от категориите местоположението е в среден риск.
* При среден риск по две от категориите, когато тези категории са човешко здраве и стопанска дейност, местоположението е във висок риск.
* При среден риск по една от категориите и при нисък риск по останалите категории местоположението е в нисък риск с изключение на случаите, когато е определен среден риск по категория човешко здраве.

Втори етап от планирането е изработване на Картите на районите под заплаха от наводнения, обхващащи зони, които могат да бъдат наводнени при:

• наводнения с малка вероятност за настъпване, при които вероятният период за повторно настъпване е по-голям или равен на 1000 години, както и при непредвидими събития;

• наводнения със средна вероятност за настъпване, при които вероятният период за повторно настъпване е по-голям или равен на 100 години;

• наводнения с висока вероятност за настъпване - това са наводнения, при които вероятният период за повторно настъпване е по-голям или равен на 20 години.

**3.4. Дейности за намаляване на риска.**

* забрана за строителство на битови и производствени сгради в разливната зона на река Рилска;
* забрана и стриктен контрол за неизхвърляне на строителни и битови отпадъци в коритото на реката и деретата на територията на общината, което намалява проводимостта на речното корито;
* забрана за преграждане на речното корито с цел водовземане;
* актуализация на телефоните за връзка в ОбСС;
* периодични проверки на протичането на информация между Кмета на общината, Оперативния дежурен в общината, Оперативния дежурен в областна администрация и формированията от Единната спасителна система;
* координация на аварийните планове на търговските дружества и фирми с плана на общината и формированията на ЕСС;
* изготвяне на указания-правила за гражданите за поведение и действия при наводнение с цел излъчването му по средствата за масово осведомяване.

**3.5. Провеждане на неотложни аварийни мероприятия при проява на наводнение:**

 Поддържане на постоянна и надеждна връзка на необходимите нива и осъществяване на пълен информационен обмен за своевременно оповестяване на населението, за опасност от възникване на наводнение.

 Оповестяването за опасност от възникване на наводнения, причинени от прииждането на реките, от преливане на язовири или при технически повреди в тях е изградено като йерархична система. Основната информация се получава от ползвателите или собствениците на язовири и Кметовете на населени места. Тя се свежда до Кметовете на общини (чрез дежурните по Общинските съвети за сигурност до дежурните по Областните съвети за сигурност) и до дежурните в Оперативния център на РДПБЗН. Оповестяването на застрашените населени места в разливните зони е задължение на дежурните служители в ОЦ.

 Схемата за оповестяване е разработена в графичен вид в аварийните планове и в *Приложение № 4* към РАЗДЕЛ VIII – ПРИЛОЖЕНИЯ от Основния план.

**3.6.** **Критични и потенциално опасни съоръжения и обекти.**

 Критичните и потенциално опасни обекти са определени предварително и са посочени в *Приложение № 7* към РАЗДЕЛ VIII – ПРИЛОЖЕНИЯ от Основния план.

* ***Провеждане на спасителни работи.***

При възникване на наводнение се предприема извършване на следните неотложни аварийни дейности:

* означаване и сигнализиране на района включващ опасния участък;
* изменение реда на движение в района на наводнението до пристигане на компетентните органи;
* организиране на временна охрана на района и недопускане преминаването на хора и превозни средства;
* установяване състоянието на изградените отводнителни съоръжения /канавки, канали, водостоци, отводнителни шахти, открити дренажи и др./, при необходимост и възможност, организиране дейността по осигуряване проводимост на водите;
* при наличие на скъсан водопровод - уведомяване на експлоатиращото ВиК предприятие за прекъсване на водоподаването в района на свлачището;
* при наличие на стълбове от въздушни електропроводи - уведомяване на експлоатиращото предприятие за прекъсване на електрозахранването на района;
* спешно извършване на оглед за оценка на състоянието на сградния фонд и на инженерната инфраструктура в района, които биха могли да застрашат живота на населението.

В най-общия случай наводнения може да възникнат от по-бързо или по-бавно повишаване на нивото на водата или от заливна висока вълна. В първия случай наводненията причиняват наноси, повреда на материали и съоръжения, във втория случай към всичко това се добавя и разрушително действие на високата вълна, което довежда до разрушаване на сгради и съоръжения. Най-често у нас стават наводнения от т. нар. дъждовно-речен тип. В много случаи се наблюдава комбинирано въздействие на изброените фактори, от които единият почти винаги е проливен дъжд. Наводненията нанасят огромни щети за човешкото здраве, околната среда, културното наследство и стопанската дейност в наводнените територии.

 Списък на използваните съкращения, термини и определения, използвани в част „Наводнения“ е даден в *Приложение № 34* към РАЗДЕЛ VIII – ПРИЛОЖЕНИЯ от Основния план.

**3.7. Главните фактори, които допринасят за възникване на наводнения са следните:**

* **Природни фактори:**
* Неблагоприятни геоложки условия;
* Неблагоприятни наклони на пластовете, наличие на слаби глинести слоеве, слаби прослойки и системи пукнатини, чиито състояние и физико-механични свойства се влошават при взаимодействие с повърхностни и подземни води;
* Съвременни тектонски и сеизмични процеси – нагъване, наклоняване, разкъсване и разместване на земните пластове, формиране на разломни зони, земетресения и др. интензивност на валежите, която оказва влияние върху режима на повърхностните и подземните води;
* **Техногенни фактори:**
* Състояние на водоснабдителните и канализационни мрежи и експлоатацията в потенциално опасни райони, водеща до чести аварии и течове;
* Липса на канализация при осигурено водоснабдяване – строителство на нерегламентирани попивни ями и др.;
* Неправилно отвеждане на повърхностния отток;
* Недостатъчна поддръжка на изградените отводнителни, дренажни, противосвлачищни, водопонизителни и противоабразионни съоръжения;
* Изработване на устройствени планове без съобразяване с геоложките условия и общата устойчивост на терените и нерегламентирано строителство;
* Вертикална планировка на терени, несъобразена с общата им устойчивост – дълбоки строителни изкопи и насипи при изграждане на сгради и линейни съоръжения без необходимите геоложки данни или несъобразени с тях;
* Добив на полезни изкопаеми и инертни материали;
* Претоварване на склоновете от строителство на сгради и съоръжения, несъобразено с общата устойчивост на терените;
* Динамични въздействия и др. Обикновено действат едновременно по няколко фактори, чието разграничаване е трудно.

**4. Приети условия за планиране.**

* Извършва се планиране в следните ситуации:
	+ Голям брой засегнати жители, възможни са човешки жертви.
	+ Участъци с разрушена транспортна и техническа инфраструктури.
	+ Засегнат обществен и жилищен сграден фонд.
	+ Опасност от епидемии, пожари, разливи на опасни вещества, свлачища и др.
* При настъпване на някое от следните условия се извършва промяна на плана:
* минали са 5 години от разработването на плана;
* след всяко въвеждане на плана;
* при промяна на нормативната база, когато тя е свързана с изпълнението му, се проверява необходимост от промяна в плана.

Прегледът на ОбщПЗБ може и да не доведе до изменение, допълнение, отмяна или замяна на плана.

**5. Последователност на действията.**

**5.1. Оперативна готовност:**

В Областната администрация Кюстендил ежедневно се получават диагностична информация за деня и хидроложка прогноза за следващите три дни, от Министерство на околната среда и водите - Дирекция “Управление на водите”.

 Информация получават и когато се очаква усложняване на хидрометеорологичната обстановка, която ще доведе до значително увеличаване на обема на речния отток на територия на която има язовири, от Директора на Басейнова дирекция Западнобеломорски район – Благоевград.

 Също така получават и информация, когато се очаква усложняване на хидрометеорологичната обстановка от Министерство на вътрешните работи – РД „Пожарна безопасност и защита на населението“ гр. Кюстендил.

 При получаване на предупреждение, то се изпраща **веднага** по електронната поща до Кметовете на засегнатите общини, с като се изисква следното:

 **-** Периодичен преглед на задълженията на отделните ведомства, имащи отношение към изпълнението на дейностите заложени в общинските планове за защита при бедствия в част „Наводнения”;

 - Осигуряване наблюдението на критичните участъци в поречията на реките и язовирите, състоянието на язовирните стени и хидротехническите им съоръжения;

 - Информиране на населението в критичните участъци с готовност за евакуация при необходимост;

 - Подаване на информация до гражданите и силите на ЕСС за местата за евакуация и др.

Със заповед на Областния управител на област Кюстендил е назначена Междуведомствена комисия за обследване на състоянието на потенциално-опасните водни обекти и проводимостта на реките на територията на областта. Протоколът с констатациите и предписанията на междуведомствената комисия се връчва на всички лица и институции, които имат задължения по поддръжката на водните обекти и съоръжения.

Със заповед на Кмета на Община Рила е назначена Междуведомствена комисия за обследване проводимостта на критичните участъци на речните корита на територията на общината. Същата при необходимост да изготви констативен протокол и подготви програма за планово почистване на речните участъци, ако има такива.

Необходимо е изпълнение на превантивни мероприятия и мерки оказващи влияние за предотвратяване възникването или намаляване последиците от наводнения, а именно:

•Обучение и практическа подготовка на местните органи на изпълнителната власт, силите за реагиране и населението за реакция и предприемане на адекватни мерки при проява на наводнение;

•Повишаване на подготвеността на населението за наводнения;

•Подобряване на реакциите на населението при наводнения;

•По-висока степен на защита на критичната инфраструктура и бизнеса;

•Подобряване на защитата на значими стопански и културно-исторически обекти;

•Опазване на човешкия живот и на общественото здраве.

Във връзка с идентифицирането на заплахата Кмета на община Рила като председател на Щаба свиква със своя заповед Общинския щаб за изпълнение на Общинския план за защита при бедствия. Задачата на щаба е да оцени и анализира постъпилата информация, доколко е относима за територията на общината и дали е необходимо да бъде обявено бедствено положение.

Оповестяване при наводнения на органите на изпълнителната власт, частите на ЕСС и Общинския щаб за изпълнение на Общинския план за защита при бедствия се извършва от РСПБЗН – Рила и от дежурния по Общински съвет за сигурност (ОбщСС) по искане или след писмена заповед от Кмета на Община Рила.

На общинско ниво групите за оповестяване на органите на изпълнителната власт са:

- Общински щаб за изпълнение на Общински план за защита при бедствия;

- Съставните части на ЕСС на общинско ниво;

- Кметските наместници;

- Доброволното формирование.

 В ***Приложение № 4* към РАЗДЕЛ III – ПРИЛОЖЕНИЯ от Основния план** е показана схемата за оповестяване.

Основните съставни части на ЕСС осигуряват непрекъсната готовност за приемане на съобщения при възникване на бедствия.

Времето за реагиране при съобщение за произшествие е незабавно.

**5.2. Ред за активиране на плана:**

 Бедствено положение на територията на общината или на част от нея се обявява от Кмета на общината със заповед, ако са на лице обстоятелства налагащи това му решение и действие.

 В заповедта се посочват:

* обстоятелствата послужили като основание за обявяване на бедственото положение;
* обосновка на необходимостта от обявяване на бедственото положение;
* границите на територията, на която се обявява бедственото положение;
* мерките за овладяване на бедствието, включително предприетите временни ограничения върху правата на гражданите;
* органи или длъжностни лица, отговарящи за прилагането на предприетите мерки;
* начало на въвеждане на бедственото положение и срокът на неговото действие, но не повече от 30 дни.

**5.3. Определяне на защитни действия:**

Стъпките за избор на защитни мерки и действия, включват: анализиране на заплахата, избор на защитни действия, определяне на предупреждението за населението и определяне на план за действие;

За извършване на анализ на заплахата е изключително важно в Щаба непрекъснато да постъпва информация от всички части на ЕСС, имащи отношение към бедствието. Щаба определя от каква информация има нужда, периодичността на постъпването ѝ, както и отговорник по нейното събиране и обобщаване.

При избора на защитните действия целта е да се намали вредното въздействието на водите при наводнение и включва:

* Организиране наблюдение на водното ниво и на състоянието на хидротехническите съоръжения и дигите;
* Изискване на информация от БДЗБР за установяване на вероятната заливна зона;
* Изискване на информация при наличие от БДЗБР и органите на местната власт за възможни места за пренасочване на водите и наличието на ретензионни водоеми за поемане на висока вълна;
* Установяване наличието на алтернативни пътища и депа за инертни материали съвместно с органите на местната власт;
* Ранно предупреждение и оповестяване на населението;
* Възстановяване и надграждане на диги, ограничаване притока на вода, аварийно изпускане на водохранилища и отклоняване на водни потоци, отстраняване на подприщвания на водни течения, прокопаване на водоотвеждащи канали;
* Спиране на движението по застрашени пътища;
* Определяне на маршрути за евакауция на населението, както и за достъп на силите за реагиране;
* Осигуряване на обществения ред, регулиране на движението, ограничаване достъпа до залетите места;
* Създаване на групи от сили и средства за извършване на спасителни и издирвателни дейности;
* Оказване на медицинска помощ на пострадалите;
* Извеждане на застрашеното население на безопасно място;
* Осигуряване на питейна вода и храна за населението;
* Изолиране на евентуален район на зараза/епидемия;
* Извършване на неотложни аварийно-възстановителни работи.

**5.4. Предупреждение и оповестяване на населението**:

Към днешна дата на територията на област Кюстендил не е изградена частта от системата за ранно предупреждение и оповестяване на населението, която има възможност за предаване на речева информация.

Предупреждение и оповестяването на населението в застрашените райони ще се извършва чрез:

* + Местните средства за масово осведомяване;
	+ МПС-та на ОД на МВР/ РУ на МВР, РДПБЗН/РСПБЗН, общинска администрация и други ведомства.
	+ Сиренно-оповестителна система, която е с възможност за подаване само на сигнал „Въздушна опасност“, като същата може да възпроизведе и националния сигнал за тревога.

Съобщението за евакуация се изготвя от Щаба и съдържа:

* Решението /заповедта /на Кмета за провеждане на евакуация;
* Дата и час на издаване;
* Точно описание на бедствието или опасността и района, който е или е вероятно да бъде засегнат;
* Указания за евакуация съгласно разчетите – сборни евакуационни пунктове, евакуационни маршрути и евакуационни центрове, както и какво евакуиращите се да вземат със себе си;
* Време на следващото съобщение.

Съобщението се предоставя на дежурните на основните части на ЕСС, като се публикува на интернет страницата на общината и в социалните мрежи.

Информация за населението ще бъде излъчена, чрез регионалния център на Българската национална телевизия и на Българското национално радио. В региона излъчват още местните оператори (кабелни и ефирни), осъществяващи радио и/или телевизионни дейности - местни радиа.

На територията на общината действащата сиренно-оповестителна система е базирана на базата на ТКО-ЩД (електро-механични сирени (ЕМС)). Същите имат възможност за подаване **само** на сигнал „Въздушна опасност“.

Съгласно чл. 38 от ЗЗБ, Юридическите лица и едноличните търговци - оператори на радио - и телевизионни програми, при поискване от оперативните центрове на Единната спасителна система излъчват незабавно и без изменение на съдържанието и смисъла неотложна информация, необходима за защитата на населението съгласно сключените споразумения. Информацията се излъчва безвъзмездно.

За допълнително разясняване на обстановката при възникнало наводнение органите на МВР извършват с мобилните екипи предаване на съобщенията или разпорежданията на ръководните органи.

**5.5. Изпълнение на защитните действия;**

Общинският щаб за изпълнение на общинския план за защита при бедствия в засегнатите територии продължава да изпълняват своите функции и задължения, като координацията и управлението на силите и средствата на ЕСС се осъществява на областно ниво от Областния управител и щаба за изпълнение на Областния план за защита при бедствия.

* ***Контрол на достъпа и отцепване на опасната зона:***
* Ограничаване на свободно движение и пребиваване в определена част на територията на общината, недостъпна и потенциално опасна вследствие на наводнението. Спирането и пренасочването на движението на МПС извън заливните зони ще се осигурява от органите на РУ на МВР - Рила. В районите на наводнението, обществения ред и охраната ще се осъществява първоначално от екипи на РУ на МВР – Рила;
* Ограничаване на правото на извършване на дейност, която би затруднила или възпрепятствала осъществяването на спасителни дейности;
* Забрана за движение на лични и фирмени МПС;
* Излъчване на информация за моментното състояние на проходимостта на уличната мрежа;
* Определяне на мерки за незабавно изпълнение от гражданите за намаляване на риска от придвижване.
* ***Евакуация:***

Съгласно чл. 65, ал. 2, т. 8 от Закона за защита при бедствия Кмета на общината

организира и координира временното извеждане и предоставя неотложна помощ на пострадалите лица, като се подпомага от Общинския и Областен щаб.

При необходимост от евакуация на част от засегнатото население, същото се извършва от служители на РСПБЗН/РДПБЗН, и РУ на МВР/ОД на МВР. Евакуацията и разсредоточаването се извършват с транспортни средства (автомобилен) и/или пеша. Списък на фирмите, извършващи пътнически превози на територията на общината е даден в ***Приложение № 11* към РАЗДЕЛ III – ПРИЛОЖЕНИЯ на Основния план.**

Юридическите лица и едноличните търговци, включени в разчетите за евакуация и разсредоточаване, предоставят при поискване планираната помощ. Средствата за покриване на разходите по провеждането на евакуацията и разсредоточаването са в рамките на общинските бюджети и/или бюджетите на отговорните ведомства за местни дейности.

Евакуацията на хора и разсредоточаването на културни и материални ценности е планирано чрез изготвяне на разчети. Нуждаещите се от временно настаняване ще бъдат настанени в наличната и предварително определените за целта сгради на територията на общината, посочени в ***Приложение № 28* към РАЗДЕЛ III – ПРИЛОЖЕНИЯ на Основния план.**

Приоритетно се евакуират деца, майки с деца, бременни жени, диализно болни, болни и възрастни хора.

Преди да се вземе решение за настаняване на хора в конкретна сграда, се изпраща комисия от експерти от община и външни експерти /ако има такива/ за оглед на сградата, т.е. извършва се визуална проверка за наличието на увреждане по сградата. Ако заключението на комисията е, че сградата отговаря на изискванията за безопасност се извършва възстановяване /осигуряване/ на ел. захранването и водоснабдяването /ако са прекъснати/, осигуряване на оборудване /легла, постелъчен инвентар /отопление /според сезонните нужди /, доставка на отоплителни ел. уреди или печки на твърдо гориво и отоплителни материали.

Ако местата за настаняване не достигат, останалото без подслон население, може да се евакуира и в съседни, незасегнати общини от областта след мотивирано искане от Кмета на общината до Областния управител и в общини от съседна област с мотивирано искане до Министъра на вътрешните работи чрез Областния управител. Временно извеждане и координация на населението от една община в друга при наводнение става с разпореждане /заповед/ на Областния управител.

* ***Дейности по намаляване вредното въздействие на водите – изграждане, възстановяване и надграждане на диги, ограничаване притока на вода, аварийно изпускане на водохранилища и отклоняване на водни потоци, отстраняване на подприщвания на водни течения, прокопаване на водоотвеждащи канали и др.***

РСПБЗН – Рила подпомага органите на изпълнителната власт на територията на общината за извършване на тези дейности. Във връзка с това общината разполага с техника за действие при бедствие - ***Приложение № 10* към РАЗДЕЛ III – ПРИЛОЖЕНИЯ на Основния план.**

* ***Медицинска помощ за пострадалите:***

Спешна медицинската помощ на пострадалите при наводнение и транспортирането им се извършва от екипи на ЦСНМП – Рила, а специализираната помощ в многопрофилните болници за активно лечение.

При недостиг на линейки на ЦСНМП за транспортиране на пострадалите ще се използват подходящи автомобили, собственост на юридически или физически лица. При необходимост на пострадалите ще се оказва първа психологическа помощ за справяне със ситуацията, особено при загуба на близки.

* ***Издирване и спасяване:***

Спасителните и издирвателните дейности се извършват от екипи на РСПБЗН, подпомагани от екипи на РУ на МВР –Рила, ЦСНМП и БЧК. Дейностите се извършват съгласно Инструкция № 8121з-955/2014 г., за условията за реда за осъществяване на операции по издирване и спасяване. Операциите по издирване и спасяване във водна среда включват следните дейности:

* спасяване на пострадали и евакуация на хора и животни;
* издирване и спасяване на пострадали във вътрешни води и по бреговата ивица, както и изваждане на загинали хора и животни;
* ***Неотложни аварийно – възстановителни работи:***

Неотложните аварийно – възстановителни дейности се провеждат в зоната на бедствие след въвеждане на Плана за зашита при бедствия. НАВР имат за цел ограничаване на щетите и недопускане на вторични вредни последствия. Основна част на ЕСС, която изпълнява дейностите, свързани с НАВР е ГДПБЗН-МВР и териториалните ѝ структури (в случая РСПБЗН – Рила). Също така участва в координацията на всички части на ЕСС и в подпомагане отстраняването на аварии на мрежи и съоръжения от техническата инфраструктура. При НАВР приоритетно се извършват дейности, свързани с живота и здравето на населението. НАВР се извършват в съответствие с инструкция 8121з-914/2014 г. за условията и реда за осъществяване на НАВР.

Критериите, които се вземат предвид при извършване на НАВР включват:

- значение на обекта за осигуряване на силите и средствата, участващи в провеждането на НАВР и населението с услуги от първа необходимост – ел. захранване, вода, комуникации, горива;

- значение на обекта във връзка с настаняването и изхранването на пострадалото население, както и на социални заведения;

- обекти, определени като потенциално опасни или представляващи критична инфраструктура.

Извършва се набелязване на конкретни сгради и съоръжения за възстановяване или изграждане:

- укрепване на сгради с минимални поражения /от публичния сектор/, необходими за дейността на щаба; сгради с ключово значение за функциониране на местната комунална мрежа и услуги – ел. подстанции, помпени станции, сгради, които могат да се използват за временно настаняване на хора, останали без подслон;

- възстановяване на прекъснато електрозахранване в публични сгради, годни за обитаване и определени за временно настаняване на хора, останали без подслон;

- прекъсване на водоподаването от замърсени източници /ако има такива/ и осигуряване на незамърсена питейна вода за населението. До възстановяване на нормалното водоподаването ще се доставя вода чрез водоноски на ВиК и бутилирана минерална вода;

* ***Ограничаване на разпространението и ликвидиране на възникнали епидемични взривове, епидемии и епизоотии от заразни и паразитни болести.***

Дейностите, свързани с изолиране на засегнатия район на зараза, вземане и анализ на проби, локализиране и ликвидиране на заразите се извършват от екипи на РЗИ и ОДБХ, подпомагани от РСПБЗН и РУ на МВР. Извозването на животински трупове и неутрализирането им се организира от ОДБХ - Кюстендил.

**5.6. Изпълнение на дейности по възстановяване.**

Съгласно чл. 55 от ЗЗБ подпомагането и възстановяването при бедствие включва предоставянето на неотложна и възстановителна помощ на пострадалите (засегнатите) лица и извършване на неотложни възстановителни работи след бедствие.

***Неотложната помощ*** се организира, осигурява и предоставя от Кмета на общината и включва: изхранване и временно настаняване на пострадалите (засегнатите) лица и животни; раздаване на облекло и битово имущество на пострадалите (засегнатите) лица.

При необходимост и по заявките/искания на Кмета чрез Областния управител се предоставят фургони за живеене, сглобяеми къщи или палатки от централните и териториалните органи на изпълнителната власт, юридически и физически лица.

***Възстановителната помощ*** се предоставя на физически лица при необходимост от основен ремонт на жилищата им, засегнати от бедствие, ако лицата отговарят на критерии, определени в правилника МКВП към МС, наличието на които се установява въз основа на анкета, извършена от органите на Агенцията за социално подпомагане. Възстановителната помощ се предоставя при условия и по ред, определени с правилника и не може да превишава стойността на данъчната оценка на жилището.

Възстановителната помощ се предоставя за:

* + частичното възстановяване и/или частичната замяна на конструктивни елементи на строежа, както и за строително-монтажни работи, с които първоначално изпълнени, но увредени конструкции и конструктивни елементи, се заменят с други видове или се извършват нови видове работи, с които се възстановява експлоатационната им годност, след издаване на разрешение за строеж;
	+ премахване на строежи, за които е издадена заповед от Кмета на общината съгласно чл. 195, ал. 6 ЗУТ, които поради природно явление с геоложки или хидрометеорологичен произход са станали опасни за здравето и живота на гражданите, негодни са за използване, застрашени са от самосрутване и не могат да се поправят или заздравят.

 Предоставянето на възстановителна помощ на пострадали (засегнати) от бедствието лица се организира от Кмета на общината в съответствие с изискването на ЗЗБ и Общинския план за защита при бедствия.

 Неотложните възстановителни работи след бедствие за обектите, общинска собственост, се организират от Кмета на общината, съгласно Общинския план за защита при бедствия, а за обектите държавна собственост – от Областния управител или териториалните структури на министерства и ведомства.

 Информация за щетите се подава от ръководителя на операциите в процеса на реагирането, дежурния в РСПБЗН, оперативният дежурен на РУ на МВР, дежурните по Общински съвет за сигурност, членовете на Щаба за изпълнение на Общинския план за защита при бедствия, проверени сигнали от населението на ЕЕНСП 112, комисии за оценка на щетите и др.

Преценката за техническото състояние на сградите, след земетресение и годността им за обитаване се извършва чрез обследване на сградите и изготвяне на експертни заключения от инженер-конструктори. В експертизата се определя вида на необходимата възстановителна и/или укрепителна дейност. При експертна оценка за невъзможно възстановяване и укрепване на сграда – се предприемат всички мерки за евакуиране на живеещите/работещите в сградата и настаняването им в безопасни сгради.

**6**. **Организация и разпределение на отговорностите:**

 Кмета на Община Рила организира и ръководи действията по защитата на населението при бедствия.

Ръководството на частите на единната спасителна система, участващи в спасителни и неотложни аварийно – възстановителни работи в района на бедствието се извършва от ръководителя на операции.

Оповестяването и координацията на силите от Единната спасителна система се осъществява чрез РСПБЗН.

Кмета одобрява предложените решения от Щаба за справяне с бедствието. Решенията се предлагат под формата на план за действие. Кмета може да възложи на членове на Щаба изпълнението на определени функции (планиране, операции, логистика) като сформира съответни секции и техни ръководители. Той може да определи и следните подпомагащи го позиции:

- отговорник за публичната информация – разглежда всички въпроси, свързани с медиите и координира разпространяването на информация до тях;

- отговорник за взаимодействието (лице за връзка с органи и организации)– поддържа контакт със структурите, участващи в реагирането при бедствие;

- отговорник за безопасността – следи за безопасните условия и предлага мерки за осигуряване на безопасност на персонала, включен в операциите.

***6.1. Осигуряване законност и ред.***

Началника на РУ на МВР - Рила отговоря за реда и законността, пропускателния режим и охрана на обществения ред.

 Основните задачи по спазване реда и закона след наводнение са:

 - отцепване на районите с най-големи поражения;

- осигуряване реда по време на изнасянето и евакуирането на пострадалите хора и материалните ценности от разрушените сгради;

- осигуряване на маршрутите за въвеждане на спасителните екипи и ЦСНМП за провеждане на неотложни аварийно-възстановителни работи /НАВР/ и оказване на помощ на пострадалите;

- създаване организация за пропускане на здравните органи, за оказване на първа помощ и установяване самоличността на загиналите;

- осигуряване на безопасността на местата за настаняване на населението, останало без подслон;

- осъществяване реда при раздаване на храна, лекарства, вода и др. принадлежности на пострадалото население;

- извършване на действия за разкриване и задържане на разпространителите на слухове, подстрекателите на безредици, извършителите на мародерство и други престъпления;

- организиране опазването на публичната и частна собственост в населените места, където е извършена евакуация;

- оказване съдействие на органите на местното самоуправление по привличане на населението, транспортни и други средства, принадлежащи на фирми, организации и неюридически лица за провеждане на евакуационни и спасителни дейности;

- провеждане на следствено-оперативни мероприятия;

***6.2. Евакуация***

Евакуация и разсредоточаване се провеждат със заповед на Кмета на общината - на територията на общината и със заповед на Областния управител на територията на повече от една община в областта;

Ръководството на евакуацията и разсредоточаването на областно и общинско ниво се осъществява от Областният управител и Кметовете на общини, като се подпомагат от съответните Щабове.

Логистичното осигуряване на евакуацията и разсредоточаването се извършва от Кмета на общината.

***6.3. Логистично осигуряване, снабдяване с храна, вода, медицински изделия, лекарствени продукти и други от първа необходимост и последваща.***

Основната задача на логистиката е оптимизация на процесите: доставка на необходимите стоки и материали на точното място и време, при зададени количества и качество, с минимални усилия и разходи

Основните задачи, които следва да се изпълняват са следните:

- изготвяне разчет на съществуващите хранителни запаси, лекарствени средства, дрехи, постелъчни материали и други стоки от първа необходимост намерени в наличност към момента на бедствието;

- изготвяне разчет за необходимостта от хранителни запаси, лекарствени средства, дезинфекционни материали и други стоки от първа необходимост за осигуряване цялото население от пострадалите райони;

- организиране изхранването на пострадалите и останали без подслон – в заведения за обществено хранене, столове и раздаване на суха храна;

- осигуряване на необходимите количества постелъчен материал, легла, одеала и др. само за населението настанено във временни помещения, палаткови лагери, фургони и др.;

- определяне на доставчици и влизане в договорни отношения с тях за доставяне на недостигащите материали и стоки от първа необходимост;

За доставка на необходимите количества е необходимо сключване на предварителни споразумения с определени в тях цени на стоките, начина им на транспортиране, срок за доставка и количество с магазини от общината, предлагащи такива продукти.

Извършване оценка на наличното и недостигащо оборудване на сградите за временно настаняване с легла, постелъчен материал, завивки и други се извършва от Общинския щаб, които определят какво и колко недостига, от къде ще се вземе и изготвят заявка за недостигащото, която изпращат до Областния щаб за изпълнение на Областния план. Областният щаб уточнява заявките, броя и вида на недостигащото оборудване за временно настаняване на пострадали от бедствието и изготвя мотивирано искане до ОД на МВР, МО и БЧК за предоставяне на недостига.

***6.4. Транспортно осигуряване:***

Транспортното осигуряване се организира с цел превозване на хора, храни и оборудване от първа необходимост. Организира се допълнителен транспорт за извозване на пострадалите хора до болнично заведение при недостиг на специализиран транспорт на ЦСМП; за евакуиране на инвалиди, възрастни хора, бременни и майки с деца до местата за временно настаняване; извозване на необходимо оборудване – легла, маси, столове, хранителни продукти от първа необходимост, бутилирана минерална вода, облекла; извозване на отпадъчни материали /включително и с биологичен произход – трупове на мъртви животни/ до временни пунктове, извън населените места до пристигане на екипи от екарисаж за неутрализирането им.

На основание т. 3 от допълнителните разпоредби на Закона за автомобилните превози Областния управител и Кметове на засегнати общини отправят искане към превозвачите за предоставяне на транспортни средства при провеждане на НАВР и при евакуация на хора, животни и материални ценности при бедствия.

 Транспортните фирми, които ще извършват извозването на хора при извършване на евакуация, и могат да бъдат използвани при НАВР са дадени в ***Приложение № 11*** **към РАЗДЕЛ VIII - ПРИЛОЖЕНИЯ от Основния план.**

**7. Ръководство и координация**

Ръководителят е лицето, на което са делегирани правомощия и носи отговорността за справяне с бедствието. Съгласно ЗЗБ, отговорността за справяне с бедствия на общинско ниво е Кмета на общината а на областно ниво е областния управител.

Необходимо е ясно да се разграничи, че общото ръководство се осъществява по хоризонтала между съставните части на ЕСС, участващи в реагирането при бедствие, а командването е по вертикала в рамките на всяка съставна част на ЕСС и се осъществява от представител на съответната структура. Кмета на общината осъществява общото ръководство на съставните части на ЕСС.

Кмета организира и ръководи действията по защитата на населението при бедствия.

Ръководството на частите на Единната спасителна система, участващи в спасителни и неотложни аварийно – възстановителни работи в района на бедствието се извършва от ръководителя на операции.

**7.1. Задължения на Кмета на Община Рила.**

 При възникване на бедствия на територията на общината, Кмета на Община Рила:

* координира спасителните и неотложните аварийно-възстановителни работи;
* свиква Щаба за изпълнение на общинския план за защита при бедствия;
* може да обяви бедствено положение на територията на общината;
* извършва обмен на информация с Оперативния център на Министерството на вътрешните работи в Областта;
* може да привлича юридически и физически лица за предоставяне на лична или материална помощ в съответствие с възможностите им;
* може да включва в дейностите по защитата и създадените доброволни формирования;
* може да поиска координация от Областния управител;
* организира и координира временното извеждане и предоставя неотложна помощ на пострадалите лица;
* организира и координира предоставянето на възстановителна помощ на населението при бедствия;
* организира и контролира извършването на неотложни възстановителни работи при бедствия.

**7.2. Общинския щаб за изпълнение на Общинския план за защита при бедствия (Щаба).**

 Със Заповед № РД-01-04-304/25.10.2017 г., е създаден Общински щаб за изпълнение на общинския план за защита при бедствия. В заповедта са определени основните задачи, начините за оповестяване, работното място, време за явяване след оповестяване на членовете на Щаба.

 Дейността на Щаба се заключава в следното:

* създаване на организация по своевременно набиране, анализиране и обобщаване на информация за създалата се обстановка при възникване на бедствия и аварии;
* проследяване и анализиране на възникналата бедствена ситуация;
* изработване на необходимите разчети и вземане на решения;
* довеждане до знанието на подчинените структури на приетото решение;
* отдаване на необходимите разпореждания за изпълнението на решението на Щаба.

**Заповед на Кмета на Община Рила за определяне на личния състав на Общински щаб за изпълнение на Общинския план за защита при бедствия *- Приложение № 3 към РАЗДЕЛ VIII – ПРИЛОЖЕНИЯ* от Основния план.**

* **Доброволни формирования.**

На територията на община Рила има изградено едно доброволно формирование „РИЛСКИ ОРЛИ“ към Община Рила с численост – 5(пет) доброволеца.

7.3. Задължения на ръководителите на общинските структури на ЕСС.

Основните задачи и отговорности на звената, службите и др. съставни части на Единната спасителна система при бедствия са разпоредени в чл. 19 от Закона за защита при бедствия. При снегонавявания и обледяване задълженията на отделните ръководители на структурите на ЕСС в общината по изпълнението на тези задачи се свеждат до следното:

* **Районна служба “Пожарна безопасност и защита на населението” – Рила**.

В изпълнение на задачите си Районна служба „Пожарна безопасност и защита на населението“ осъществява:

* пожарогасителна дейност;
* аварийно-спасителна дейност;
* държавен противопожарен контрол;
* превантивна дейност;
* научно приложна и експертна дейност;
* информационно аналитична дейност;
* разрешителна и контролна дейност на търговци, извършващи пожарогасителна или аварийно-спасителна дейност или противопожарно обследване на обекти;
* **Органи по опазване на обществения ред – РУ – гр. Рила към ОД на МВР – гр. Кюстендил.**
* охрана на обществената и частната собственост в бедстващите райони;
* поддържане на проходи в районите, пострадали при бедствие с цел осигуряване на маршрути и условия за въвеждане на формирования на спасителни екипи от съставните части на Единната спасителна система;
* съдействие на медицинските екипи при оказване на първа помощ на пострадали и установяване самоличността на загиналите;
* контрол по спазване на безопасността на движение при транспортиране на стоки от първа необходимост, медикаменти и други към засегнатите и отцепени райони;
* осигуряване на изолирането на райони (квартали) и осигуряване на пропускателен режим при налагане на забрана за движение;
* осигуряване на реда и безопасността при евакуиране на населението и разсредоточаване на материалните ценности от бедстващите райони;
* активни мерки за пресичане на възможна паника и безпорядък, своевременно разкриване на криминални престъпления, борба с мародерствата и пресичане на нарушения на обществения ред.

 **7.4. Задължения на юридическите и физическите лица**

 Задълженията на физическите и юридическите лица са разпоредени в раздел II от Закона за защита при бедствия.

**Кмета със заповед определя Ръководител на операциите.**

**Ръководителят на операциите** в района на бедствието**:**

- осъществява взаимодействието и координацията между частите на единната спасителна система, участващи в изпълнението на дейностите по защита при бедствия;.

- организира и контролира изпълнението на одобрените решения на Щаб за изпълнение на общинския план за защита при бедствия

**Ръководителят на операциите** при провеждане на спасителни и неотложни аварийно-възстановителни работи има право да:

- забрани или ограничи влизането на лица в района на бедствието;

- нареди временно извеждане на лица от района на бедствието;

- разпореди незабавно извършване или спиране на строителни работи, теренни преустройства или разрушаване на строежи или части от тях с цел предотвратяване или намаляване на негативните последици от бедствието;

- поиска от юридически или физически лица предоставяне на помощ в съответствие с възможностите им;

 - създаде щаб на ръководителя на операциите с представители на участващите екипи от единната спасителна система;

- раздели района на бедствието на сектори или на участъци, да определи техни ръководители, да им възлага задачи, както и да разпределя сили и средства за тях.

Областният управител координира спасителните и неотложните аварийно-възстановителни работи, възникнали на територията на областта, когато те излизат извън територията на една община, както и когато кметът на общината е поискал това.

Ръководителят на операциите в района на бедствието - осъществява взаимодействието и координацията между частите на единната спасителна система, участващи в изпълнението на дейностите по защита при бедствия.

ОЦ на РДПБЗН оповестява Областния и Общинските щабове на засегнатите общини за изпълнение на съответните Планове за защита при бедствия по заповед на Областния управител, Кметовете на засегнатите общини или Директора на РДПБЗН-Кюстендил. Оповестяването на Общинския щаб се извършва съгласно ***Приложение№***  към раздел VIII от Приложения на Плана за защита при бедствия.

Ранно предупреждение и оповестяване на органите на изпълнителната власт и на съставните части на единната спасителна система е посочено в ***Приложение № 4* към РАЗДЕЛ VIII - ПРИЛОЖЕНИЯ от Основния план.**

**8. Събиране и обмен на информация за бедствието.**

Оперативните дежурни/ситуационни центрове получават, обработват и обменят своевременно информация за обстановката.

Оперативните дежурни/ситуационни центрове на министерства, ведомства, дежурните към органите на местната власт и дежурните при юридически лица и еднолични търговци по чл. 35 и чл. 36 от ЗЗБ организират изпълнението на дейностите съгласно Плановете за защита при бедствия и предоставят информация за предприетите действия в НОЦ на ГДПБЗН или в ОЦ на РДПБЗН.

Дежурният в ОЦ на РДПБЗН/ РСПБЗН, оперативният дежурен на ОДМВР/ РУ на МВР, дежурните по Областен и Общински съвети за сигурност, служители по информация към частите на ЕСС приемат и оценяват информацията за районите на бедствието, пострадалите и щетите и я обменят по между си.

На всеки 3 часа в зависимост от обстановката я обобщават и предават в Общинския/Областния щаб чрез служителя за връзка с органи и организации. В процеса на ликвидиране на последствията времето за предаване на информацията може да се увеличава.

**9. Комуникации.**

Наличните комуникационни средства за извършване на обмен на данни при бедствия са както следва:

- Система за ранно предупреждение и оповестяване и изграждане на конференции.

- Система за предаване на данни на ведомствата и държавната администрация.

- ТЕТРА система.

- Мобилни и телефонни връзки.

- Интернет връзки.

Решение за начина и конкретните средства се взима на база възможностите при възникване на бедствието. За да се осигури достъп на длъжностните лица до данните на други служби, структури и представители включени в плана се поддържа следния списък с начините за свързване с тях - Телефонният указател - ***Приложение № 12* към РАЗДЕЛ VIII - ПРИЛОЖЕНИЯ от Основния план.**

**10. Ресурсно (финансово и материално) осигуряване на изпълнението на плана.**

Източниците за финансиране са общинските бюджети, Междуведомствената комисия за възстановяване и подпомагане към Министерски съвет, бюджетите на министерства и ведомства, бюджетите на ЮЛ, ЕТ.

При извършени непредвидени разходи от общинита за разплащане на неотложни аварийно-възстановителни работи, неразплатени разходи за извършени НАВР и за заплащане на разходи на сили от Единната спасителна система, участвали в дейностите – Кмета на община Рила подготвя искане за средства от Междуведомствената комисия за възстановяване и подпомагане към Министерски съвет (заедно с документи, доказващи целесъобразността и законосъобразността на разходите).

Ресурсното осигуряване на отговорните органи, изпълняващи дейностите, заложени в Плана за защита при наводнение е дадено в ***Приложение № 38* към РАЗДЕЛ VIII - ПРИЛОЖЕНИЯ от Основния план.**

 **11. Отговорни органи и връзки:**

Планът за защита при бедствие „Наводнение“ е разработен от Работна група определена със заповед № РД-01-04-61/31.01.2017 г., на Кмета на Община Рила.

Заповедта е издадена на основание чл. 44, ал. 2 от ЗМСМА, във връзка с чл. 65, ал. 1, т. 10, чл. 65б, т. 2 и чл. 9, ал.10 от Закона за защита при бедствия и в изпълнение на „Указания за разработването и готовността за изпълнението на Планове за защита при бедствия“ дадени от Съвета за намаляване на риска от бедствия към Министерския съвет.

Настоящият план е част от Общинския план за защита при бедствия (ОбщПЗБ).

**ПРЕДЛАГА: ……………….………………**

**РЪКОВОДИТЕЛ НА РАБОТНА ГРУПА**

**НАЗНАЧЕНА СЪС ЗАПОВЕД № РД-01-04-61/31.01.2017 г.**

**НА КМЕТА НА ОБЩИНА РИЛА**

***(Милка Папукчийска – Технически сътрудник „Канцелария“)***